17 E qai kaya vei ratou nona tisaipeli: “Ena dredre me sega ni yaco eso na ka ni veivakatarabetaki. Ia e kalouca o koya e vakavuna!2 Ena vinaka cake me valiligi e domona e dua na vatuniqaqaqi me qai kolotaki i wasawasa, me kua ga ni vakatarabetaka e dua vei ira na lalai qo.+3 Mo qarauni iko. Ke valavala ca na tacimu, vunauci koya,+ ke veivutuni, vosoti koya.+4 Ke valavala ca mada ga vakavitu vei iko ena dua na siga qai lesu mai vakavitu vei iko me kaya, ‘Au sa veivutuni,’ e dodonu mo vosoti koya.”+5 Eratou mani kaya vua na Turaga na yapositolo: “Ni vakalevutaka mada na neitou vakabauta.”+6 E qai kaya na Turaga: “Ke mani vaka na levu ni sore ni musita na nomudou vakabauta, dou rawa ni kaya ina vunikau levu qo, ‘Mo tacavu mo lai tei i wasawasa!’ ena talairawarawa vei kemudou.+7 “O cei vei kemudou ena kaya vua na nona tamata cakacaka e dau siviyara se vakatawa manumanu ni lesu mai na iteitei, ‘Lako sara mai na teveli mo kana’?8 Sega, ena kaya ga, ‘Vakarautaka mai na kequ ivakayakavi, dara mai nomu isulu ni vakarau kakana mo qaravi au. Oti noqu kana kei na noqu gunu, mo qai kana o iko, mo gunu tale ga.’9 Ena sega ni vakavinavinaka vua na tamata cakacaka ya ni cakava na ka ga e lesi me cakava, se vakacava?10 O kemudou tale ga, ni dou sa cakava na ka kece e lesi vei kemudou, mo dou qai kaya: ‘Keitou dauveiqaravi tawayaga. Na ka keitou cakava e dodonu ga me keitou cakava.’”+11 Ni gole tiko i Jerusalemi, e takosova na vanua o Samaria kei Kalili.12 Ni curu yani ina dua na koro, eratou raici koya sara mai e tini na vukavuka, ia eratou tu ga mai vakayawa.+13 Eratou kacivaka yani: “Jisu, Qasenivuli, ni lomani keitou!”14 Ni raici ratou, e kaya: “Dou lai vakaraitaki kemudou vei ira na bete.”+ Ni ratou se lako tiko ga, sa savasava na yagodratou.+15 E qai lesu tale e dua vei ratou ni raica ni sa vakabulai, e vakacaucautaka na Kalou ena domolevu.16 E tekicuva e mata i Jisu qai vakavinavinakataki koya, ia e kai Samaria.+17 Mani kaya o Jisu: “A sega beka ni vakabulai e le tini? I vei ga o ratou na le ciwa?18 Na kaitani ga qo e lesu mai me mai vakacaucautaka na Kalou? Sega tale ni dua?”19 Sa qai kaya vua: “Tucake mo lako, e sa vakabulai iko nomu vakabauta.”+20 Ia nira taroga na Farisi na gauna ena yaco mai kina na Matanitu ni Kalou,+ e sauma vei ira: “Ena sega ni laurai levu sara na yaco mai ni Matanitu ni Kalou,21 era na sega tale ga ni kaya, ‘Raica i ke!’ se ‘Raica i kea!’ Ni sa tiko maliwai kemudou+ na Matanitu ni Kalou.”22 E qai kaya vei ratou na tisaipeli: “Ena yaco na gauna dou na via raica kina e dua na siga ni Luve ni tamata, ia dou na sega ni raica.23 Era na kaya vei kemudou, ‘Raica i kea!’ se ‘Raica i ke!’ Dou kua ni lako se cicimuri ira.+24 Ni na vaka ga na tibi ni liva e laurai ena dua na yasa i lomalagi ina dua tale, ena vaka tale ga kina na Luve ni tamata+ ena nona siga.+25 Ena sotava mada e liu e levu na ka rarawa, ena cati koya tale ga na itabatamata qo.+26 Kena ikuri, na nona siga na Luve ni tamata+ ena vaka ga na siga i Noa:+27 era kana tiko, era gunu, era vakawati na tagane kei na yalewa me yacova na siga e vodo kina i waqa o Noa,+ e yaco mai na waluvu qai vakarusai ira kece.+28 E vaka tale ga kina na ka e yaco ena siga i Loti:+ era kana tiko, era gunu, era volivoli, era volivolitaki, era teitei, era taravale.29 Ia ena siga e biuti Sotoma kina o Loti, e tau mai lomalagi na bukawaqa kei na sulifure qai vakarusai ira kece.+30 Ena va tale ga qo na siga ena vakatakilai kina na Luve ni tamata.+31 “Ena siga ya, me kua ni suka tale i vale o koya e tiko e delanivale me lai kauta na nona iyaya, o koya tale ga e tiko ena iteitei me kua ni lesuva na ka e sa biu tu yani.32 Dou nanuma na wati Loti.+33 O koya e via maroroya nona bula ena vakayalia, ia o koya e vakayalia ena maroroya.+34 Au tukuna vei kemudou, ena bogi ya, erau na moce tu e le rua ena dua na idavodavo, e dua ena kau, dua ena biu tu mai.+35 Erau na qaqaqi tiko e rua na yalewa ena dua ga na iqaqaqi, e dua ena kau, dua ena biu tu mai.”36* ——37 Era mani tarogi koya: “I vei Turaga?” E sauma vei ira: “Na vanua e tiko kina na yago mate era na soqoni vata kina na ikeli.”+
fij_Latn